KOMISIJOS REGLAMENTAS (EEB) Nr. 1211/92
1992 m. gegužės 12 d.
iš dalies keičiantis Reglamentą (EEB) Nr. 2190/90 dėl neperdirbtų džiovintų vynuogių pardavimo distiliavimo pramonės įmonėms iš anksto nustatyta kaina
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1986 m. vasario 24 d. Tarybos reglamentą (EEB) Nr. 426/86 dėl bendro perdirbtų vaisių ir daržovių produktų rinkos organizavimo([1]) su paskutiniais pakeitimais, padarytais Reglamentu (EEB) Nr. 1943/91([2]), ypač į jo 8 straipsnio 7 dalį,
atsižvelgdama į 1990 m. gegužės 7 d. Tarybos reglamentą (EEB) Nr. 1206/90, nustatantį bendrąsias gamybos pagalbos perdirbtų vaisių ir daržovių produktams sistemos taisykles([3]), su paskutiniais pakeitimais, padarytais Reglamentu (EEB) Nr. 2202/90([4]), ypač į jo 6 straipsnio 2 dalį,
kadangi Komisijos reglamente (EEB) Nr. 2190/90([5]) su paskutiniais pakeitimais, padarytais Reglamentu (EEB) Nr. 2244/91([6]), numatyta 1986 ir 1988 metų produktus parduoti serbentams taikant 11,3 ekiu kainą už 100 kg neto svorio, o geltonosioms razinoms - 8,3 ekiu už 100 kg neto svorio;
kadangi Graikijos sandėliavimo agentūros vis dar laiko apie 50 tonų 1986 m. serbentų ir 20 tonų 1988 m. geltonųjų razinų (Sultanas); kadangi šiuos produktus sunku realizuoti dabartine kaina dėl jų kokybės; kadangi reikėtų koreguoti šią kainą ir kiekius;
kadangi šiame reglamente numatytos priemonės atitinka Vaisių ir daržovių produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2190/90 1 straipsnio 1 dalis pakeičiama taip:
"1. Priede išvardytos Graikijos sandėliavimo agentūros, remdamosi Reglamentais (EEB) Nr. 626/85 ir (EEB) Nr. 913/89, organizuoja ne daugiau kaip 50 tonų 1986 m. derliaus serbentų ir 20 tonų 1988 m. derliaus geltonųjų razinų (Sultanas) pardavimą, taikant 3 ekiu kainą už 100 kg neto svorio."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. gegužės 12 d.